Stephenson 2-18
Stephenson 2-18 arba St2-18, Stephenson 2 DFK 1, RSGC2-18 – raudonoji hipermilžinė žvaigždė, esanti Paukščių Tako galaktikos Skydo vijoje ir joje esančiame Stephenson 2 žvaigždžių spiečiuje, kuriam ši žvaigždė ir priklauso. Žvaigždė nuo Žemės nutolusi už 5800 parsekų ir nakties danguje yra Skydo (Scutum) žvaigždyne. Plika akimi iš Žemės nematoma. 2021 m. duomenimis, tai yra didžiausia iš visų žinomų žmonijai visatos žvaigždžių. Šią žvaigždę patalpinus į Saulės sistemos centrą, jos fotosfera apimtų Saturno orbitą. Į šią žvaigždę tilptų 10 milijardų mūsų Saulių, nors jos masė prilygsta tik apie 30-50 Saulės masių. Stephenson 2-18 žvaigždė buvo atrasta, kuomet amerikiečių astronomas Charles Bruce Stephenson 1990 m. atrado Stephenson 2 žvaigždžių spiečių.